stanford-oval/wikipedia huggingface dataset:
Luettelo Papua-Uuden-Guinean kielistä
Luettelo kielistä

abadi
abaga
aiklep
aimele
ak
alekano
amele
amto
anem
aribwatsa
asas
askopan
'auhelawa
awa
awun
bagupi
bariji
bauwaki
bepour
biangai
bilakura
bina
bisis
dadibi
dambi
danaru
dobu
doghoro
dumun
elu
enga
faita
fore
gaikundi
galeya
gapapaiwa
girawa
golin
gumawana
hermit
hiri-motu
hula
iatmuli
igana
iwal
kaian
kairiru
kakabai
kalam
kamula
kandawo
kaniet
kaninuwa
karami
karawa
karkar-yuri
kawacha
kibiri
koro
kowaki
kunja
kuanua
kuot
kwanja
label
laua
madi
magori
maisin
makolkol
malol
mauwake
minanibai
mindiri
moere
mokerang
mosimo
motu
mouk-aria
muduapa
mulaha
munkip
mussau-emira
mutu
nafi
nake
nauna
ningera
nukumanu
numbami
odiai
onobasulu
ouma
owiniga
papi
piu
porome
pouye
rotokas
rema
samosa
sene
tench
tinputz
tok-pisin
unserdeutsch
uruava
wagawaga
yalë
yele
yoba
Limbiate

| Limbiate |
| --- | --- |
 Limbiaten kirkko.
 vaakuna
 Limbiate
 Koordinaatit: 45°35′50″N, 9°07′48″E 
Valtio:  Italia
Alue:  Lombardia
Maakunta:  Monza e Brianzan maakunta
Pinta-ala:  
 – Kokonaispinta-ala:  12,3 km²
Korkeus:  187 m
Väkiluku (31.8.2020):  35 012
 – Väestötiheys:  2 850 as./km²
Aikavyöhyke:  UTC+1
Postinumero:  20812
Suuntanumero(t):  02
 
 www.comune.limbiate.mb.it 
Infobox OKVirheellinen NIMI-arvo: 
Limbiate on kunta Lombardian alueella Pohjois-Italiassa. Se kuuluu Monza e Brianzan maakuntaan. Limbiate kohotettiin kaupungiksi 26. maaliskuuta 2018.
Limbiaten asukkaiden demonyymi on limbiatesi ja kaupungin suojeluspyhimys on Pyhä Yrjö.
Maantiede

Limbiate sijaitsee Lombardian länsiosassa ja maakuntansa lounaisosassa, joka on myös historiallisen Brianzan lounaisosaa. Limbiate on osa Milanon tiheään asuttua pohjoista esikaupunkivyöhykettä, joka ulottuu aina Sveitsiin saakka. Etäisyys Monzan keskustasta on noin 12 kilometriä länteen ja Milanon keskustasta runsaat 15 kilometriä pohjoisluoteeseen. Milanon pohjoispuolelle levittäytyvä Parco delle Groane ulottuu Limbiaten alueelle.
Limbiaten suhteellisen pienellä alueella on kuusi frazionea: Ceresolo, Mombello, Pinzano, Villaggio dei Giovi, Villaggio del Sole ja Villaggio Risorgimento.
Historia

Limbiate sai varhaisimman asutuksensa kelttiläisestä siirtolaisuudesta, kuten muutkin Lombardian paikkakunnat. Sitten tulivat roomalaiset valtakuntineen. Varhaisin Limbiateen liittyvä kirjallinen maininta on päivätty 17. toukokuuta 859; siinä paikkakunnan nimi on muodossa Lemiate. Myöhemmin keskiaikana Limbiate oli osa Seveson kirkollista aluetta yhdessä Mombellon ja Pinzanon kanssa. Paikkakunta päätyi Marlianin suvun feodaalihallinnon alaiseksi, kuten Mombello. Limbiatea hallitsevat suvut vaihtuivat, 1500-luvun alkupuoliskolla valtaa piti Antonio Carcassola, jonka jälkeen oli Aresen suvun vuoro.
Mombello liitettiin Limbiateen ennen Italian yhdistymistä ja Pinzano vuonna 1869.
Limbiaten historiallisia rakennuksia ovat muun muassa Mombellossa sijaitseva 1700-lukulainen Villa Pusterla ja Ceresolossa sijaitseva 1760-luvulla rakennettu Villa Medolago Molinari, joka on lombardialaisille huviloille tyypillisesti U-kirjaimen muotoinen.
Talous ja liikenne

Limbiatessa harjoitetaan muun muassa kemianteollisuutta, tekstiiliteollisuutta ja huonekaluteollisuutta. Kaupungin alueella on myös maataloutta. Rautatie Milano–Asso kulkee aivan Limbiaten itäpuolitse, lähimmät asemat ovat Stazione di Bovisio Masciago-Mombello ja Stazione di Varedo. Kaupunki kuuluu Milanon paikallisliikenteen piiriin. Maantieliikenteen merkittävä akseli on Strada statale 527 Bustese.
Aiheesta muualla

Wikimedia Commonsissa on kuvia tai muita tiedostoja aiheesta .
Limbiate, Lombardia, Italia — Sunrise, Sunset, and Daylength
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: it:Limbiate
Monza e Brianzan maakunta
Agrate Brianza | Aicurzio | Albiate | Arcore | Barlassina | Bellusco | Bernareggio | Besana in Brianza | Biassono | Bovisio Masciago | Briosco | Brugherio | Burago di Molgora | Busnago | Camparada | Caponago | Carate Brianza | Carnate | Cavenago di Brianza | Ceriano Laghetto | Cesano Maderno | Cogliate | Concorezzo | Cornate d’Adda | Correzzana | Desio | Giussano | Lazzate | Lentate sul Seveso | Lesmo | Limbiate | Lissone | Macherio | Meda | Mezzago | Misinto | Monza | Muggiò | Nova Milanese | Ornago | Renate | Roncello | Ronco Briantino | Seregno | Seveso | Sovico | Sulbiate | Triuggio | Usmate Velate | Varedo | Vedano al Lambro | Veduggio con Colzano | Verano Brianza | Villasanta | Vimercate
Vanha kunnantalo
Käännös suomeksi
Kaisa El Ramly

| Kaisa El Ramly> Henkilötiedot |
| --- | --- |
Syntynyt: 1975 (ikä 48–49) Helsinki
Kansalaisuus:  Suomi
Ammatti:  elokuvaohjaaja ja näyttelijä
Aiheesta muualla
IMDb
Elonet
Kaisa El Ramly (s. 1975 Helsinki) on suomalainen elokuvaohjaaja ja näyttelijä.
El Ramly isä on egyptiläinen hydrogeologi ja äiti suomalainen. Isän työn takia he asuivat useissa eri maissa kun El Ramly oli lapsi, ja perheen kotikieli oli englanti. Kun hän oli 12-vuotias muutti äitinsä ja siskonsa kanssa Suomeen. El Ramly yritti Teatterikorkeakouluun kolmesti pääsemättä sinne, ja lähti lopuksi opiskelemaan Tšekkiin, Prahan teatteriakatemiaan josta hän valmistui näyttelijäksi vuonna 2001. Sen jälkeen hän ollut muun muassa Turun kaupunginteatterissa kiinnitettynä. Elokuvaohjaajaksi hän valmistui Taiteiden ja suunnittelun korkeakoulun (Aalto) elokuva- ja lavastustaiteen laitokselta 2016. El Ramlyn ensimmäisen pitkän elokuvan esikoisohjaus oli Pakoja ja haaveita, joka sai ensi-iltansa 1. joulukuuta 2023. Hän on ohjannut myös 3-osaisen draamakomedian Kriittinen piste joka esitettiin Ylellä vuonna 2024.
Kadonnut levy

| Kadonnut levy Moogetmoogs |
| --- | --- | --- |

Studioalbumin tiedot
 Äänitetty : 1988 & 1991 Harasoo-studio ja MSL-studio
 Julkaistu: 26. helmikuuta 1992
 Formaatti: LP, CD
 Tyylilaji: rock
 Kesto: 45.16
 Levy-yhtiö: Poko Records
Listasijoitukset
  24.
Moog Konttisen muut julkaisut
|   | Kadonnut levy 1992 | Kekkonen (EP) 1993 |
Kadonnut levy on Moogetmoogsin ensimmäinen ja ainoaksi jäänyt albumi, joka julkaistiin 26. helmikuuta 1992. Levyn vanhimmat kappaleet on äänitetty jo vuonna 1988.
Albumi nousi Suomen virallisen listan sijalle 24, ja pysyi listalla yhteensä kolme viikkoa. Kappale ”Kolmen minuutin muna” nousi singlelistan ykköseksi.
Kappaleet

| --- | --- |
 A-puoli: Sekosmarketin Vihannesosasto Jou rinti – 0.19  Insinööri Konttinen & herra Moog – 2.49  Vesa ja Taimi – 3.04  Maailman suurin rakastaja – 3.01  Rakasta kaks’ kertaa – 3.19  Terveysuskovainen – 2.59  Perjantai kallossa – 4.15  Väännä ja huuda – 2.13 :  B-puoli: Nestemäistä kengänkiilloketta Kolmen minuutin muna – 4.05   Annas kun hörppään – 2.51  Kädestä suuhun – 2.34  Kumiaivot – 2.46  Myrkky Marja – 2.30  Kuningas Alkoholi – 3.29  Kossutila Alkon krest – 2.57  Klu klu (mua rakastatko?) – 2.05
Arvostelut

Lammaszine: erinomainen
Ján Tabaček

| Ján Tabaček> Henkilötiedot |
| --- | --- |
Syntynyt: 7. huhtikuuta 1980 (ikä 44) Martin, Tšekkoslovakia
Kansalaisuus:   Slovakia
Jääkiekkoilija
Pelipaikka:  puolustaja
Maila:  vasen
Pituus:  182 cm
Paino:  90 kg
Seura
Seura:  ZSC Lions
Sarja:  National League A
Pelinumero:  80
Pelaajaura
Pääsarjaura:  1998–
Aik. seurat:  MHC Martin (SloEL/Slovakia I) HC Slovan Bratislava (SloEL/KHL) Dayton Bombers (ECHL) Cincinnati Mighty Ducks (AHL) HC Sparta Praha (ČEL) HC Košice (SloEL) Tappara (SML)
NHL-varaus:  170. varaus, 2001 Mighty Ducks of Anaheim
Ján Tabaček (s. 7. huhtikuuta 1980 Martin, Tšekkoslovakia) on slovakialainen jääkiekkopuolustaja, joka pelaa National League A -joukkue ZSC Lionsissa. Hän on hyökkäävä puolustaja, jonka vahvuuksiin kuuluu laukaus, pelikäsitys, luistelu ja työmoraali. Tabačekin heikkouksiin kuuluu voiman puute ja maalinedustapelaaminen.
Ura > Seuraura

Tabaček on MHC Martinin kasvatti. Hän teki joukkueessa Extraligadebyyttinsä kaudella 1998–1999, jolloin Tabaček pelasi Slovakian pääsarjassa kaksi runkosarjaottelua tehden yhden maalin. Joukkue putosi kaudeksi 1999–2000 sarjatasoa alemmas 1. hokejová liga SR:ään, mutta nousi sieltä taas Extraligaan kaudeksi 2000–2001. Kyseinen kausi oli Tabačekille ensimmäinen kokonainen Extraligassa ja se toi hänelle 44 runkosarjaottelussa tehot 8+5=13 sekä kolmessa playoff-ottelussa tehot 1+2=3. Mighty Ducks of Anaheim varasi Tabačekin kuudennella kierroksella 170. pelaajana NHL:n varaustilaisuudessa 2001.
Kauden 2001–2002 Tabaček vietti HC Slovan Bratislavan riveissä, jossa hän voitti kauden päätteeksi Slovakian-mestaruuden. Kauden 2002–2003 Tabaček pelasi Mighty Ducks of Anaheimin organisaatiossa saaden tililleen 12 ottelua sen farmijoukkue Cincinnati Mighty Ducksissa, AHL:ssä sekä kaksi ottelua sarjatasoa alempana ECHL-joukkue Dayton Bombersissa. Hän palasi seuraavaksi kahdeksi kaudeksi Bratislavaan, jossa Tabaček voitti Slovakian-mestaruuden keväällä 2005. Kaudeksi 2005–2006 Tabaček siirtyi Tšekin Extraligassa pelaavaan HC Sparta Prahaan, jossa hän voitti Tšekin-mestaruuden sekä keväällä 2006 että keväällä 2007. Tabaček edusti joukkuetta näin ollen myös Euroopan seurajoukkueiden mestaruusturnauksessa kausina 2006–2007 ja 2007–2008.
Kaudeksi 2008–2009 Tabaček palasi kotimaahansa ja siirtyi HC Košicen riveihin, jossa hän pelasi neljä kautta ollen niistä jokaisella joukkueen tehokkain puolustaja. Tabaček sijoittui ensimmäisellä kaudellaan tehoilla 5+22=27 Extraligan puolustajien pistepörssissä seitsemänneksi, voitti Slovakian-mestaruuden ja valittiin Extraligan tähdistökentälliseen. Kaudella 2009–2010 hän jakoi tehoilla 3+19=22 puolustajien pistepörssin kymmenennen sijan HK Spišská Nová Vesin Michal Školiakin kanssa ja valittiin kauden päätteeksi tähdistökentälliseen. Kaudella 2010–2011 Tabaček nousi Košicen varakapteeniksi ja teki Extraligan yhden kauden piste-ennätyksensä tehoilla 6+30=36, joilla hän sijoittui puolustajien pistepörssissä toiseksi edellään vain HC 05 Banská Bystrican Juraj Cebák. Tabaček jakoi lukemalla +46 myös koko liigan tehopörssin voiton puolustajaparinsa Ján Homerin kanssa. Hän voitti kauden päätteeksi Slovakian-mestaruuden ja valittiin Extraligan tähdistökentälliseen. Kaudella 2011–2012 Tabaček sijoittui puolustajien pistepörssissä kuudenneksi ja hänet valittiin kauden päätteeksi tähdistökentälliseen.
Tabaček palasi kaudeksi 2012–2013 HC Slovan Bratislavaan, joka aloitti ensimmäisen kautensa KHL:ssä. Kaudeksi 2013–2014 hän siirtyi Suomeen ja teki 1+1-vuotisen sopimuksen SM-liigajoukkue Tapparan kanssa. Tabaček pelasi kauden aikana myös yhden ottelun lainalla Mestis-joukkue Lempäälän Kisassa tammikuussa 2014. Olympiatauolla helmikuussa hän kävi Sveitsin National League A:ssa pelaavan ZSC Lionsin harjoitusleirillä ja teki sen päätteeksi loppukauden kattavan sopimuksen joukkueen kanssa.
Ura > Maajoukkueura

Tabaček on pelannut neljä ottelua Slovakian A-maajoukkueessa kaudella 2011–2012.
Luettelo Paraisten julkisista taideteoksista ja muistomerkeistä

Luettelo Paraisten julkisista taideteoksista ja muistomerkeistä sisältää Paraisten kaupungissa olevat pysyvät patsaat, muistomerkit ja muistolaatat. Paraisiin kuuluvia entisiä kuntia ovat Paraisten maalaiskunta, Nauvo, Korppoo, Houtskari ja Iniö.
Aiheesta muualla

Kuvia tai muita tiedostoja aiheesta Julkisia taideteoksia ja muistomerkkejä Paraisilla Wikimedia Commonsissa
Näe ja koe - Visit Parainen (Arkistoitu – Internet Archive)
Kailen Sheridan

| Mitalit | Mitalit | Mitalit |  |
| --- | --- | --- | --- |
|  Kailen Sheridan vuonna 2016. |  Kailen Sheridan vuonna 2016. |  Kailen Sheridan vuonna 2016. |  |
Maa:   Kanada
Naisten jalkapallo
|  Olympialaiset  |  Olympialaiset  |  Olympialaiset  |  |
|  Kultaa | Tokio 2020 |  |  |
Kailen Mary Iacovoni Sheridan (s. 16. heinäkuuta 1995) on kanadalainen jalkapalloilija. Hän on pelipaikaltaan maalivahti. Hän on pelannut Kanadan naisten maajoukkueessa ennen vuoden 2023 MM-kilpailujen alkua 35 maaottelua, joista ensimmäisen maaliskuussa 2016. Hän kuului Kanadan joukkueeseen MM-kilpailuissa 2019 mutta jäi varamaalivahdiksi. Hän voitti olympiakultaa Tokiossa 2021 ja pääsi pelaamaan kahdessa alkulohko-ottelussa. Tokion olympialaisten jälkeen hän on noussut maajoukkueen ykkösmaalivahdiksi Stephanie Labbén ilmoitettua uransa päättymisestä.
Sheridan edusti Yhdysvalloissa vuoden 2021 loppuun saakka Sky Blueta, joka muutti ennen kautta 2021 nimensä NJ/NY Gothamiksi. Kaudesta 2022 alkaen hän on edustanut San Diego Wavea.
Kaltimonkosken voimala

Kaltimonkosken voimala on Joensuun Enossa Pielisjoen Kaltimonkoskessa oleva vesivoimalaitos, jonka on rakennuttanut Oy Kaukas Ab. Voimalaitoksen rakentaminen alkoi 1956 ja se aloitti sähkönjakelun vuonna 1958. Sen putouskorkeus on 10 metriä ja teho 24 MW. Laitoksen omistaa nykyisin UPM.
Kansantuomioistuin

Libyan Kansantuomioistuimen tuomarit vuonna 1971
Saksan Kansantuomioistuimen Volksgerichtshofin tuomarit
Kansantuomioistuin on nimitys oikeusistuimelle, joka ei ensi sijassa perustu yleisiin oikeusperiaatteisiin ja jonka jäseninä ei ole oikeusoppineita eikä ammattituomareita, jolloin oikeusistuimelle tulee helposti poliittinen vire. Kansantuomioistuimia on yleensä vallankumouksen tai muun yhteiskunnallisen murroksen yhteydessä ja institutionalisoituneina erilaisissa diktatuureissa.
Kansantuomioistumia on nykyisin Kiinassa ja Vietnamissa .
Aiemmin kansantuomioistuimia on ollut muun muassa Libyassa, Baijerissa, Natsi-Saksassa, Bulgariassa, Neuvostoliittossa ja Filippiineillä.
Luidia sarsii

| Luidia sarsi |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Piikkinahkaiset Echinodermata
Luokka::  Meritähdet Asteroidea
Ylälahko::  Valvatacea
Lahko::  Paxillosida
Heimo::  Luidiidae
Suku::  Luidia
Laji::  sarsii
Kaksiosainen nimi
 Luidia sarsii  Düben & Koren in Düben, 1846 
Synonyymit
 Astrella simplex Perrier in Milne-Edwards, 1882  Luidia paucispina von Marenzeller, 1893  Luidia sarsi Düben & Koren in Düben, 1844 
Alalajit
 L. s. africana Sladen, 1889  L. s. elegans Perrier, 1875  L. s. sarsii Duben & Koren in Duben, 1844 
Katso myös
   Luidia sarsii Commonsissa 
Infobox OKVirheellinen NIMI-arvo: 
Luidia sarsii on punaruskea meritähti, joka elää Atlantin valtameren itäosissa.
Koko ja ulkonäkö

Täysikasvuisen L. sarsiin halkaisija voi olla jopa 34 senttimetriä – tavallisesti se on kuitenkin huomattavasti pienempi. Sillä on pieni keskiruumis, josta erkanee viisi solakkaa, keskipitkää sädehaaraa. Iho on nystyinen ja punaruskea, ja sädehaarojen sivuja koristavat tummat poikittaisraidat. Ihokidukset eli papulat ovat suhteellisen yksinkertaiset ja puuttuvat kokonaan keskiruumiista ja sädehaarojen keskeltä. Tähden alapinnalla on kaksileukaisia pihtipiikkejä eli pedikellaarioita. Hengitys- ja tarttumaeliminä toimivissa imujaloissa ei ole imulevyjä ja niihin liittyy kaksi ampullia. Ruoansulatuskanavasta puuttuvat suoli, umpipussit ja peräaukko.
Levinneisyys

L. sarsiita tavataan Norjasta Välimerelle ulottuvalla vyöhykkeellä. Levinneisyysalueen eteläosissa se elää syvemmissä ja kylmemmissä vesissä kuin pohjoisosissa.
Elinympäristö

L. sarsii elää yleensä liejuisessa merenpohjassa 10 metrin syvyydestä aina 1,3 kilometriin asti, tosin 600 metriä syvemmällä vain satunnaisesti.
Lisääntyminen

L. sarsiilla on hyvin epätavallinen elinkierto. Sen hedelmöityneestä munasta kehittyy vedessä uiva toukka, bipinnaria, joka voi kasvaa jopa 1,4 senttimetrin mittaiseksi. Toukka ei muutu tähdenmuotoiseksi aikuiseksi, vaan sen sisälle kasvaa viisisakarainen lisäke, joka lopulta irtoaa ja vajoaa merenpohjaan, missä se kehittyy meritähdeksi. Vedessä uiva poikanen ei kuole heti muodonvaihdoksen jälkeen vaan jatkaa elämäänsä itsenäisenä eliönä.
Kadonnut henkilö

Kadonnut henkilö on henkilö, joka katoaa jättämättä viestiä olinpaikastaan. Kadonneesta henkilöstä tehdään yleensä katoamisilmoitus poliisille.[lähde? ]
Useimmat katoamiset ovat tilapäisiä. Huomattavan osan kadonneista muodostavat pienet lapset tai dementiasta kärsivät vanhukset. Nämä tapaukset selviävät tavallisesti melko nopeasti. Sodissa taistelukentällä kadonneiksi merkitään sotilaat, joiden kuolemasta ei ole varmaa tietoa, koska he ovat saattaneet jäädä myös vangiksi.[lähde? ]
Suomessa

Valtakunnallinen ETSI-rekisteri saa vuosittain noin 500–800 ilmoitusta kadonneista henkilöistä. Suomessa jää vuosittain pysyvästi kadoksiin vain noin 20–40 ihmistä. Näiden verrattain harvojen tapausten taustalla saattaa olla esimerkiksi itsemurha, henkirikos, kaappaus tai tapaturmainen hukkuminen.[lähde? ]
Kadonnut henkilö saatetaan myöhemmin julistaa kuolleeksi. Kuolleeksi julistamista ilman odotusaikaa ei voida toteuttaa, ellei tapausta pidetä varsin selvänä. Jos katoamisen olosuhteisiin ei tiedetä liittyneen välitöntä hengenvaaraa, odotusaika on joko yksi vuosi tai viisi vuotta.
Maailmalla

Luonnonkatastrofien seurauksena katoaa monia henkilöitä. Eräiden maidenselvennä hallitukset ottavat ihmisiä kiinni ja laittavat heidät salaisiin vankiloihin[lähde? ].
Lucky Luke – Uudet seikkailut

| Lucky Luke – Uudet seikkailut> Les Nouvelles Aventures de Lucky Luke |
| --- | --- |
Tyyli:  Piirrossarja
Kestoaika:  22–23 min
Pääosissa:  Antoine de Caunes Éric Legrand
Alkuperämaa:   Ranska
Alkuperäiskieli:  ranska
Verkko:   France 3  Super RTL  Mediaset  Teletoon  C More Juniori
Esitetty:  16. syyskuuta 2001 – 7. huhtikuuta 2002
Jaksoja:  52
Tuotanto
Vastaava(t) tuottaja(t):  Marc du Pontavice
Ohjaaja(t):  Olivier Jean-Marie
Käsikirjoittaja(t):  Jean-François Henry Jean-Luc Fromental
Tuotantoyhtiö(t):  Xilam Animation Dargaud-Marina Lucky Comics
Palkinnot
Voitetut:  7 d'Or (2003)
Aiheesta muualla
IMDb 
Lucky Luke – Uudet seikkailut (televisioesityksissä Lucky Luken uudet seikkailut, ransk. Les Nouvelles Aventures de Lucky Luke) on ranskalainen Xilam Animationin tuottama 52-osainen animaatiosarja, joka perustuu Morrisin luomaan Lucky Luke -sarjakuvaan. Animaatio palkittiin parhaana animaationa 7 d'Or -palkinnolla vuonna 2003.
Sarjan pohjalta julkaistiin myös elokuva Lucky Luke – Lähde länteen!, jonka tuottaminen alkoi vuonna 2005. Elokuva sai lopulta ensi-iltansa Ranskassa vuonna 2007.
Hahmot

Listaan on merkitty sarjan merkittävimpien hahmojen ja todellisten henkilöiden lisäksi vain ne, jotka ovat esiintyneet myös sarjakuvissa.
Hahmot > Sankarit

Lucky Luke on yksinäinen cowboy, joka matkustelee pitkin Villin lännen aavikoita ja pysähtyy hetkeksi eri kaupunkeihin. Rehellisenä ja rohkeana miehenä hän auttaa viattomia ihmisiä taistelemaan vääryyttä vastaan.

Jolly Jumper, Lucky Luken sarkastinen hevonen, kulkee aina mukana. Lucky Luken tapaan Jolly pitää yksinäisestä ja liikkuvaisesta elämäntyylistä.

Rantanplan on lähes jokaisessa jaksossa esiintyvä vankilan vahtikoira, joka tunnetaan "lännen tyhmimpänä, mutta hyväntahtoisimpana koirana". Rantanplanille on ominaista käsittää kaikki sille selitetyt asiat päinvastoin sekä usein tietämättään auttaa Lucky Luken ja Jolly Jumperin jahtaamia rikollisia.

Calamity Jane on Lucky Luke -sarjakuvissakin esiintynyt värikäs, väkivaltainen ja poikatyttömäinen lehmityttö. Calamity Jane esiintyy ainoastaan yhdessä jaksossa, jossa häntä epäillään pankkiryöstöstä.
Hahmot > Rikolliset

Daltonin veljekset ovat sarjan pääkonnia ja lännen pahimpia rikollisia. Joe, William, Jack ja Averell Dalton esiintyvät sarjan aikana kaikkiaan kahdessakymmenessä jaksossa, mikä on alle puolet sarjan jaksojen määrästä. Daltonit tekee vaaralliseksi nelikon arvaamattomuus, tunnettu äkkipikaisuus sekä tyhmyys, jota löytyy kaikilta joukon jäseniltä vaihtelevin määrin.

Billy the Kid on Daltonien jälkeen toinen sarjan vakiokonnista. Lucky Luken "bonus-roisto" esiintyy sarjan aikana kaksi kertaa, joista viimeisimmällä Billy ottaa mittaa Joe Daltonista, kun kaksikko yrittää selvittää, kuka on lännen pahin roisto.

Tohtori Doxey on sarjakuvassa Tohtori Doxeyn eliksiiri esiintynyt puoskari, joka myi sadevettä ihmelääkkeenä. Vapauduttuaan vankilasta Doxey jatkoi valelääkärinä toimimista jaksossa Lääkärien sota.

Daltonin muori, Daltonin veljesten äiti, esiintyy yhdessä jaksossa mennessään uudestaan naimisiin. Muorin uusi kumppani paljastuikin Daltonien "kätketyn ryöstösaaliin" havittelijaksi.
Hahmot > Muut

Kenraali Custer, äkkipikainen ja diktaattorimainen ratsuväen kenraali, joka haluaisi aloittaa sodan intiaaneja vastaan, muttei koskaan saa tähän lupaa. Hän havitteli kerran myös presidentin virkaa.

Ulysses S. Grant nähdään sarjassa Yhdysvaltojen presidenttinä, minkä johdosta tapahtumat sijoittuvat vuosiin 1867–1877. Jotkut jaksot alkavat Valkoisesta talosta. Grant tekee päätöksiä ja määrärahaleikkauksia, joiden johdosta muun muassa Daltonit on kerran vapautettu vahingossa. Lucky Luke tapaa Grantin lukuisia kertoja sarjan aikana ja on myös kerran tintannut tälle mustan silmän edellä mainitun möhläyksen vuoksi.
Jaksot

Sarjaa tehtiin yhden tuotantokauden verran, kaikkiaan 52 jaksoa.
Julkaisut ja esitykset Suomessa

Sarjan kaikki 52 jaksoa julkaistiin Suomessa DVD:lle tekstitettynä vuonna 2008. DVD-julkaisuja tuli kaikkiaan 10.
Jaksoja esitettiin MTV3 Juniori -maksukanavalla dubattuna, huhtikuusta 2012 joulukuuhun 2014. Suomenkielisessä versiossa ääninäyttelijät olivat pääosin samat kuin Daltonit animatiosarjassa.
Äänirooleissa

Alkuperäisissä:
| 0 | 1 | 2 |
| --- | --- | --- |
|  Antoine de Caunes  | … |  Lucky Luke   |
|  Éric Legrand  | … |  Jolly Jumper, William Dalton, Jack Dalton   |
|  Francis Perrin  | … |  Rantanplan   |
|  Gérard Surugue  | … |  Joe Dalton   |
|  Bernard Alane  | … |  Averell Dalton, presidentti Grant   |
|  Donald Reignoux  | … |  Billy the Kid   |
|  Isabelle Mangini  | … |  Calamity Jane   |
|  Véronique Augereau  | … |  Daltonin muori   |
|  Éric Métayer  | … |  Kenraali Custer   |
|  Marc Saez  | … |  sivuäänet   |
|  Gérard Rinaldi  | … |  sivuäänet   |
|  Edgar Givry  | … |  sivuäänet   |
|  Emmanuel Curtil  | … |  sivuäänet   |
|  Pascal Renwick  | … |  sivuäänet   |
|  François Siener  | … |  sivuäänet   |
|  Christian Pelissier  | … |  sivuäänet   |
|  Marc Perez  | … |  sivuäänet   |
|  Pierre Laurent  | … |  sivuäänet   |
|  Christian Pelissier  | … |  sivuäänet   |
Englanninkielisissä:
| 0 | 1 | 2 |
| --- | --- | --- |
|  Marcel Jeannin  | … |  Lucky Luke, Rantanplan   |
|  John Stocker  | … |  Joe Dalton, kenraali Custer, Buffalo Bill   |
|  Rick Jones  | … |  Jack Dalton, Sherlock Holmes   |
|  Sonja Ball  | … |  Daltonin muori, Kuningatar Victoria, Lola Montes, sivuäänet   |
|  Mark Camacho  | … |  Hautausurakoitsija, tri. Doxey, sivuäänet   |
|  Arthur Holden  | … |  Li Chu, Li Ping Pik, Sergei Smirnov, Hoochi-Coochi, sivuäänet   |
|  Susan Glover  | … |  Tallulah, Minnie Twinkle, tri. Witty Titfeather, sivuäänet   |
|  Ellen David  | … |  sivuäänet   |
|  Pauline Little  | … |  sivuäänet   |
|  Terry Simpson  | … |  sivuäänet   |
|  Rick Miller  | … |  sivuäänet   |
|  Bronwen Mantel  | … |  sivuäänet   |
|  Daniel Brochu  | … |  sivuäänet   |
|  Laura Teasdale  | … |  sivuäänet   |
|  Terrence Scammell  | … |  sivuäänet   |
Suomenkielisissä:
| 0 | 1 | 2 |
| --- | --- | --- |
|  Ilkka Villi  | … |  Lucky Luke   |
|  Tommi Haapaniemi  | … |  Jolly Jumper   |
|  Peter Pihlström  | … |  Rantanplan   |
|  Rauno Ahonen  | … |  Joe Dalton, kenraali Custer (osa jaksoista)   |
|  Joona Kortesmäki  | … |  William Dalton, Billy the Kid   |
|  Tero Koponen  | … |  Jack Dalton   |
|  Antti Pääkkönen  | … |  Averell Dalton, sivuäänet   |
|  Jenni Sivonen  | … |  Daltonin muori, Calamity Jane   |
|  Markus Bäckman  | … |  Vankilanjohtaja (osa jaksoista), sivuäänet   |
|  Pasi Ruohonen  | … |  Vankilanjohtaja (osa jaksoista), sivuäänet   |
|  Arto Nieminen  | … |  Kenraali Custer (osa jaksoista)   |
|  Markku Huhtamo  | … |  Presidentti Grant, sivuäänet   |
|  Niklas Groundstroem  | … |  sivuäänet   |
|  Katja Aakkula  | … |  sivuäänet   |
|  Mikko Maukonen  | … |  sivuäänet   |